виц за Колеги
Един ненормален ревнивец се прибрал в къщи от работа. Решил преди вечеря да пийне една студена биричка. Когато отворил хладилника обаче, ченето му направо увиснало! Вътре се бил сгушил някакъв чистак гол пич. Домакинът му креснал:
- Кой си ти, бе?
Оня отговорил:
- Аз съм Васко!
- И какво правиш тук?
- Ям луканка!
- А, добре!
На другия ден, нашенският Отело разказал странната случка на колегите си в службата. А те му се изсмели в лицето:
- Ти си бил много прост, бе! Та тоя е чукал жена ти!
Рогоносецът побеснял и хукнал право към къщи. Отворил вратата с шут и се юрнал към хладилника. Когато отворил вратата, застинал от изумление! Вътре се мъдрел съвсем друг гол пич. Ревнивецът се фламбирал:
- Кой си ти, бе?
Оня отговорил:
- Аз съм Митко!
Домакинът си поел дълбоко дъх и казал бавно и отчетливо:
- Виж какво, Митко... Предай на Васко, че ако още веднъж го сваря тука - направо ще му счупя главата!